cyanic-selkie/wikianc huggingface dataset:
மடிக்கணினி
வன்மையான நோட்புக்
இது எல்லா வகையிலும் தாங்க கூடியது. காலநிலை, குளிர், வெப்பம் ஆகியவற்றை மற்ற எந்த மடிக்கணினியை விட அதிகமாக தாங்கக்கூடியது. இது வேலை அதிகமாக உள்ள பயனாளர்கள் உபயோகப்படுத்துவதாகும்.
மேற்கோள்கள்
பகுப்பு:கணினி வகைகள் பகுப்பு:அமெரிக்கக் கண்டுபிடிப்புகள்
வணிகத்தின் உட்பிரிவுகள்
வணிகத்தின் உட்பிரிவுகள் என்பது உற்பத்தி பொருட்களை அல்லது சேவைகளை தயாரிப்பாளரிடமிருந்து நுகர்வோருக்கு பரிமாற்றம் செடீநுயும் பணியில் அமையும் நடவடிக்கைகள் அனைத்தையுமே வணிகம் என்ற சொல்லின் உள்ளடக்கலாம். மேற்கண்ட பரிமாற்றத்தில் பல தடைகள் குறுக்கிடுகின்றன. உற்பத்தியாளருக்கும், நுகர்வோருக்கும் இடையே தங்கு தடையற்ற வணிக பரிமாற்றம் நிகடிநவதே வணிகத்தின் குறிக்கோளாகும். வியாபாரம், போக்குவரத்து, நிதி, பண்டகம், காப்பீடு, விளம்பரம் முதலானவற்றுள் அவ்வப்பொழுது சில தடைகள் தோன்றக் கூடும். இருப்பினும், இவற்றோடு தொடர்புள்ள சில வணிக நடவடிக்கைகள் தடைகளை நீக்கப் பேருதவியாக இருக்கின்றன. வணிகமும் அதன் கிளைகளும்
வியாபாரம்
மொத்த வியாபாரிகள், சில்லறை வியாபாரிகள் மற்றும் வணிக முகவர்களின் உதவியுடன் வியாபாரம் ஆள்சார் தடையை நீக்குகிறது. பொருட்களின் உரிமையும், உடைமையும் உற்பத்தியாளரிடமிருந்து நுகர்வோரை சென்று அடைவது கட்டாயமாகும். அப்போது தான் நுகர்வோர் இத்தகு பொருட்களை நுகர முடியும். இந்த பணிகளை வியாபார நிறுவனர்களே சரியாக செடீநுது முடிக்க இயலும். உற்பத்தியாளர்களிடமிருந்து மொத்த வியாபாரிகள் பொருட்களைப் பெறுகின்றனர். மொத்த வியாபாரிகளிடமிருந்து சில்லறை வியாபாரிகள் அந்த பொருட்களை பெறுகின்றனர். நுகர்வோர் தத்தம் தேவைகளுக்கேற்ப பொருட்களைச் சில்லறை வியாபாரிகளிடமிருந்து வாங்கிக் கொள்கின்றனர். இவ்வாறு ஆள்சார்தடை நீக்கப்படுகிறது.
பண்டகக்காப்பகம்
காலத்தடையை பண்டகக்காப்பகம் நீக்கிவிடும். பருத்தி, சணல், உணவு தானியங்கள், சர்க்கரை முதலான பொருட்களின் உற்பத்தி சில குறிப்பிட்ட பருவகாலங்களில் தான் செடீநுயப்படுகின்றன. ஆனால், அவற்றின் தேவை ஆண்டு முழுவதும் இருக்கும். ஆண்டு முழுவதும் இப்பொருட்கள் தடையின்றி கிடைக்கப் பண்டகக்காப்பகம் தேவைப்படுகிறது. சில பொருட்கள் சில குறிப்பிட்ட பருவக்காலங்களில் மட்டுமே பயன்படுத்தப்படுகின்றன. கம்பளித் துணிகள் பனிக்காலத்திலும், மழை அங்கி மற்றும் குடைகள் மழைக்காலத்தில் பயன்படுத்தும் பொருட்கள் ஆகும். இத்தகு பொருட்கள் அந்தப் பருவகாலங்கள் வருவதற்கு முன்னதாகவே தேவைக்கு அதிகமாகவே தயாராக இருப்பு வைத்துக் கொள்ள வேண்டியது இன்றியமையா பணியாகும். இத்தகு நடைமுறைப் பணிகள் பண்டகக் காப்பகத்தின் உதவியோடு தான் நிறைவேற்றப்படுகின்றன.
வங்கிப் பணிகள்
நிதிப் பற்றாக்குறை எப்பொழுதும் உருவாகக் கூடிய ஒன்றுதான். எப்பொழுதும் பொருட்களின் உற்பத்திக்கும், நுகர்வுக்கும் இடையே மிகுதியாக காலஇடைவெளி ஏற்படுவது இயல்பே. இத்தகு பொருட்கள் நுகர்வோரிடம் விற்ற பிறகே அத்தகு பொருட்களுக்குரிய பணம் கிடைக்கக்கூடும். இக்கால இடைவேளையில் வணிகத்தை தொடர்ந்து நடத்த வணிகர்களுக்கு நிதி தேவைப்படுகிறது. இந்நிதித் தேவைகளை பற்பல வணிக வங்கிகளும் நிதி நிறுவனங்களும் பூர்த்தி செடீநுது வருகின்றன.
விளம்பரமும் விற்பான்மையும்
நுகர்வோர் சந்தையில் கிடைக்கும் பல்வகைப்பட்ட பொருட்களைப் பற்றிய எல்லா விபரங்களையும் அறிந்து வைத்திருப்போர் எனக் கூற இயலாது. நுகர்வோரின் வாங்கும் திறன் வளராமல் தடுக்கும் நிலையைப் பெரிதும் வளர்ப்பது அப்பொருட்களைப் பற்றிய செடீநுதிகளை அறிய இயலாதிருப்பதே ஆகும். உற்பத்தியாளரும் பெருமளவு நுகர்வோரை அடைவதையே விரும்புவார். இதற்கு விளம்பரமும், விற்பான்மையும் பெரிதும் உதவி செடீநுகின்றன. நுகர்வோர்க்குப் பொருட்கள் தொடர்பான எல்லாச் செடீநுதிகளையும், அவற்றின் சிறப்புகளையும், கிடைக்கும் இடங்களையும், பயன்படுத்தும் முறைகளையும் தொலைகாட்சி, வானொலியின் பண்பலை ஒலிபரப்பு, இணையம் போன்ற சாதனங்கள் மூலம் தொடர்ந்து விளம்பரம் செடீநுது நுகர்வோர்க்கிடையே விழிப்புணர்ச்சி ஏற்படுத்துகின்றன.
தகவல் தொடர்பு
விற்போரும், வாங்குவோரும் மொத்த வியாபார நிலையிலும், சில்லறை வியாபார நிலையிலும் தத்தம் வணிகச் செடீநுதிகளைத் தம்முள் பரிமாறிக் கொள்ள யாதேனும் சில சாதனங்களை எதிர்பார்த்திருக்க வேண்டியுள்ளது. உற்பத்தியாளர் தத்தம் உற்பத்திப் பொருட்களைப் பற்றி நுகர்வோருக்கு அவ்வப்பொழுது தெரிவித்து வர வேண்டியுள்ளது. வாங்குவோர் தாம் விரும்பும் பொருட்களைப் பெற்றுக் கொள்ள விற்போருக்கு உரிய முறையில் தெரிவிக்க வேண்டியுள்ளது. அஞ்சல் நிலையம், தனியார் கூரியர் சர்வீஸ், ஃபேக்ஸ், தொலைபேசி, செல்போன் போன்றவை இத்தகு செடீநுதிப் பரிமாற்றங்களுக்குப் பெரிதும் உதவி வருகின்றன.
எஸ். குப்தன் நாயர்
'''எஸ். குப்தன் நாயர்''' (ஆங்கிலம் : S. Guptan Nair)  (பிறப்பு:1919 ஆகஸ்ட் 22 - இறப்பு:  2006 பிப்ரவரி 6) இவர் ஒரு இந்திய அறிஞரும், கல்வியாளரும், விமர்சகரும் மற்றும் மலையாள இலக்கிய எழுத்தாளரும் ஆவார். தனது இலக்கியப் படைப்புகளுக்கும், சொற்பொழிவுத் திறனுக்கும் பெயர் பெற்ற நாயர், 35 க்கும் மேற்பட்ட புத்தகங்களைக் கொண்ட ஒரு சிறந்த எழுத்தாளராக இருந்தார். அவர் கேரள சாகித்ய அகாதமியின் புகழ்பெற்ற சக ஊழியராகவும், கேந்திரா சாகித்ய அகாதமி விருது, கேரள சாகித்ய அகாதமி விருது, வயலார் விருது, வள்ளத்தோள் விருது மற்றும் எழுத்தச்சன் புரஸ்காரம் உள்ளிட்ட பல கௌரவங்களை பெற்றவராகவும் இருந்தார். இதுவே கேரள அரசின் மூலம் கடைசியாக வழங்கப்பட்ட மிக உயர்ந்த இலக்கிய விருதாகும்.
வாழ்க்கை
எஸ். குப்தன் நாயர், தென்னிந்திய மாநிலமான கேரளாவின் இன்றைய கொல்லம் மாவட்டத்தில் காயம்குளத்திற்கு அருகிலுள்ள பரபிரம்ம கோயிலுக்கு புகழ்பெற்ற ஓச்சிறை என்ற கோயில் நகரத்தில் 1919  ஆகஸ்ட் 22,  அன்று பிறந்த ஆயுர்வேத அறிஞரும் மருத்துவரும் சங்கரன் பிள்ளைக்கும் அவரது மனைவி காளி அம்மாவிற்கும் மகனாகப் பிறந்தார். காயம்குளத்தில் உள்ள உள்ளூர் பள்ளியில் ஆரம்ப பள்ளிப்படிப்பு படித்தார். பின்னர் அவர் 1941 இல் திருவனந்தபுரம் அரசு கலைக் கல்லூரியில் மலையாள இலக்கியத்தில் கெளரவவப் பட்டம் பெற்றார். 1945 ஆம் ஆண்டில், திருவனந்தபுரம் பல்கலைக்கழக கல்லூரியின் மலையாளத் துறையில் விரிவுரையாளராக சேர்ந்தார்.
1978 ஆம் ஆண்டில் கோழிக்கோடு பல்கலைக்கழகத்தின் மலையாளத் துறையின் தலைவராக பணியில் இருந்து மேலதிகமாக பணியாற்றுவதற்காக, கேரளா முழுவதும் ப்ரென்னென் கல்லூரி போன்ற பல கல்வி நிறுவனங்களில் பணியாற்றினார். தலச்சேரி,எர்ணாகுளம் மகாராஜா கல்லூரி மற்றும் பாலக்காடு அரசு விக்டோரியா கல்லூரி பல்கலைக்கழக மானியக் குழுவின் (யுஜிசி) பேராசிரியராகவும் பணியாற்ற்றினார். பின்னர், கேரள சாகித்ய அகாதமி மற்றும் சாகித்ய பிரவர்த்தக சாகரண சங்கம் (எஸ்.பி.சி.எஸ் - எழுத்தாளர்கள் கூட்டுறவு சங்கம்) ஆகியவற்றிக்குத் தலைமை தாங்கினார். இதைத்தவிர, கேரள சாகித்ய சமிதி, மார்கி, வித்யப்யாச சுரேக்ச சமிதி மற்றும் சிறீ சித்திரைத் திருநாள் கிரந்தசாலா ஆகியவற்றின் தலைவராகவும், கேரள பாசா நிறுவனத்தின் உதவி இயக்குநராகவும், மலையாளி, கிரந்தலோகம் மற்றும் விஜயனா கைரளி போன்ற வெளியீடுகளின் ஆசிரியராகவும் பணியாற்றினார். கேரளாவில் உள்ள கல்வி நிறுவனங்களில் மாணவர் அரசியலுக்கு எதிரான இயக்கமான கல்வி பாதுகாப்பு மன்றத்திலும் இவர் ஈடுபட்டார்.
குப்தன் நாயர் பகீரதியம்மா என்பவரை மணந்தார். இத்தம்பதியருக்கு பி. லட்சுமி குமாரி, வரலாற்றாசிரியரும் எழுத்தாளருமான எம்.ஜி.சசிபூஷன், மற்றும் பி.சுதா குமாரி என்ற மூன்று குழந்தைகள் இருந்தனர். நாயர் 2006 பிப்ரவரி 6, அன்று திருவனந்தபுரத்தில் உள்ள ஒரு தனியார் மருத்துவமனையில் சுவாச நோய் காரணமாக தனது 86 வயதில் இறந்தார்.
இலக்கிய வாழ்க்கை
நவீன மலையாள இலக்கியத்தின் சிறந்த விமர்சகர்களில் ஒருவராக குப்தன் நாயர் கருதப்பட்டார். இலக்கிய விமர்சனத்திற்கான கேரள சாகித்ய அகாதமி விருதைப் பெற்ற ஒரு இலக்கிய ஆய்வான இசங்கல்கப்பூரம் போன்ற புத்தகங்களில் காணப்படும் சிக்கலான இலக்கியத் தலைப்புகளை எளிமையான பாணியில் கையாண்டார். அஸ்தியுதே பூக்கல், சங்கம்புழா காவியம் கவிதாயம், சங்கம்புழா கிருஷ்ண பிள்ளையின் வாழ்க்கை மற்றும் இலக்கியம் குறித்த ஆய்வு அவரது குறிப்பிடத்தக்க படைப்புகளில் ஒன்றாகும். கிரந்த தர்சிகல், நவமாலிகா மற்றும் கத்யம் பின்னிட்டா வளிக்கல் போன்ற புத்தகங்கள் அவரது முக்கிய படைப்புகளில் ஒன்றாகக் கருதப்படுகின்றன. பல கட்டுரைத் தொகுப்புகள் மற்றும் சுயசரிதைகளைத் தவிர, தேசிய புத்தகக் கடையின் N B S Concise English-Malayalam அகராதி என்ற அகராதியையும் அவர் திருத்தியுள்ளார். அவரது நினைவுக் குறிப்புகள் மனசஸ்மராமி என்ற பெயரில் வெளிவந்துள்ளது. அவரது நண்பரும் கவிஞருமான ஜி.சங்கர குறுப் எழுதிய பல கடிதங்களை வெளியிடுவதிலும் அவர் முக்கிய பங்கு வகித்தார். அத்துடன் 19 ஆம் நூற்றாண்டின் எழுத்தாளரும், இராயிம்மன் தம்பியின் மகளுமான குட்டி குஞ்சு நன்றி தச்சியின் எழுத்துக்கள் குப்தன் நாயரால் 1979 ஆம் ஆண்டில் குட்டிகுஞ்சு நன்றிச்சியுடே கிருத்திகல் என்ற தலைப்பில் திருத்தப்பட்டு வெளியிடப்பட்டது.
விருதுகள் மற்றும் கெளரவங்கள்
கேரள சாகித்ய அகாதமி 1966 ஆம் ஆண்டில் இலக்கிய விமர்சனத்திற்காக ஆண்டு விருதை நிறுவியது. அதன் இரண்டாம் ஆண்டுக்கான விருது இசங்கல்கப்பூரம் என்ற அவரது படைப்பிற்காக குப்தன் நாயருக்கு வழங்கப்பட்டது. நாயர் 1983 இல் கேந்திரா சாகித்ய அகாதமி விருதையும் 1995 இல் லலிதாம்பிகா அந்தர்ஜனம் விருதையும் பெற்றார். 1996 இல் கேரள சாகித்ய அகாதமி புகழ்பெற்ற இவரது சிறந்த கூட்டுறவுப் பணிகளுக்காக கெளரவித்தது. இரண்டு ஆண்டுகளுக்குப் பிறகு, இவர் வயலார் விருதைப் பெற்றார். பின்னர் வள்ளிதோள் விருது 1999 இல் இவரை அடைந்தது. கேரள அரசு 2005 ஆம் ஆண்டில் எழுத்தச்சன் புரஸ்காரமான மிக உயர்ந்த இலக்கிய மரியாதையை அவருக்கு வழங்கியது. ஜி. சங்கர குருப் விருது, செ. அச்சுத மேனன் விருது, ஆர்.சங்கரநாராயணன் தம்பி விருது, சி.வி.ராமன் பிள்ளை விருது மற்றும் பி. என். பணிக்கர் விருது ஆகியவற்றையும் இவர் பெற்றுள்ளார்.
குப்தான் நாயர் விருது
நாயரின் பெயரில் பேராசிரியர். குப்தன் நாயர் அறக்கட்டளை என்பதை நிறுவி இவரது நினைவாக 2007 ஆம் ஆண்டில் குப்தன் நாயர் விருதை வழங்கியது. இந்த விருதில் ₹ 25,000 ரொக்கப் பரிசு, சான்று மற்றும் பதக்கம் ஆகியவை உள்ளன. எம். லீலாவதி தொடக்க விருதைப் பெற்றார். அம்பலப்புழா ராம வர்மா (2008), சுகுமார் அழீக்கோடு (2009), ஹிருதயகுமாரி (2010), ஜி.பாலகிருஷ்ணன் நாயர் (2011), ஓ. என். வி. குறுப்பு (2012) பன்மந ராமச்சந்திரன் நாயர் (2013), புதுசேரி ராமச்சந்திரன் (2015) மற்றும் கே. பி. சங்கரன் (2019) ஆகியோர் விருதைப் பெற்றவர்கள் ஆவர்.
வெளி இணைப்புகள்
பகுப்பு:கொல்லம் மாவட்ட நபர்கள் பகுப்பு:1919 பிறப்புகள் பகுப்பு:2006 இறப்புகள் பகுப்பு:கேரள எழுத்தாளர்கள் பகுப்பு:மலையாள எழுத்தாளர்கள்
ஔகாரக் குறுக்கம்
ஔகாரம் தன்னைச் சுட்டிக் கூறும்போது மட்டுமே இரண்டு மாத்திரையளவு ஒலிக்கும். மொழிக்கு முதலில் வரும்போது ஒன்றரை மாத்திரை அளவே ஒலிக்கும். இதுவே ஔகாரக் குறுக்கம் ஆகும்.
இலக்கணம்
தன் சுட்டு அளபு ஒழி ஐ மூ வழி உம் நையும் ஔ உம் முதல் அற்று ஆகும் - நன்னூல்.95
எடுத்துக்காட்டு
மேற்கண்ட எடுத்துக்காட்டில் மொழிக்கு முதலில் வந்துள்ள 'ஔ' தனக்குரிய இரண்டு மாத்திரையிலிருந்து ஒரு மாத்திரையளவே ஒலிப்பதைக் காணலாம்.
குறிப்பு
ஔகாரம் உயிர் எழுத்தின் வரிசையில் கடைசியாக நின்றாலும் மொழிக்கு முதலில் மட்டுமே வரும். இடையிலும் கடையிலும் வரா.
எந்திர யானை
இந்தமாய யானை தன்னை உயிருள்ளது போலக் காட்டிப் பல பிடிகள் புடை சூழக் காட்டில் திருந்துகொண்டிருந்தது. உதயணன் இந்த யானையைத் தன்னிடமிருந்து பிரிந்து போய்விட்ட தெய்வயானை என எண்ணித் தன்னிடமிருந்த, அதனை மயக்கும், கோடபதி என்னும் யாழை மீட்டினான். அருகில் நெருங்கினான். அப்போது யானைக்குள் இருந்த போர்வீரர்கள் வெளிப்பட்டு உதயணனைப் பலவாறு திட்டினர். அந்தச் சொற்கள் சிறியோரின் இழிசொற்கள் என எண்ணி உதயணன் நகைத்தான்.
உதயணனுக்குத் துணையாக 500 வீரர்களுடன் வந்திருந்த உதயணனின் தோழன் வயந்தகன் எந்திர யானைக்குள்ளிருந்து வெளிப்பட்ட 96 பேரையும் கொன்றான். பதினாயிரம் பேருடன் வந்திருந்த சாலங்காயன் உதயணனைத் தாக்கினான். சாலங்காயன் படைகளை உதயணன் வீழ்த்தினான். சாலங்காயன் பிரச்சோதனனுக்கு அமைச்சனாகவும் விளங்கியபடியால் அமைச்சனைக் கொல்லக்கூடாது என உதயணன் விட்டுவிட்டான். பின்னர் உதயணன் யானையைக் கொல்லத் துணிந்து வாளால் வீசினான். வாள் யானையின் கொம்பில் பட்டு முறிந்துவிட்டது. இந்த நிலையில் சாலங்காயன் உதயணனைக் கைது செய்தான்.
அடிக்குறிப்புகள்
பகுப்பு:பெருங்கதை கதைமாந்தர்கள்
நீடாமங்கலம் என். டி. எம். சண்முக வடிவேல்
'''நீடாமங்கலம் என். டி. எம். சண்முக வடிவேல்''' (1929 – 26 ஜனவரி 1963) தமிழகத்தைச் சேர்ந்த தவில் இசைக் கலைஞராவார். தவில் – நாதசுவர இசையுலகில் தம்பி என அன்புடன் அழைக்கப்பட்டவர்.
பிறப்பும், இசைப் பயிற்சியும்
பிரபல தவில் கலைஞர் நீடாமங்கலம் மீனாட்சி சுந்தரம் பிள்ளைக்கும் நாகம்மையாருக்கும் மகனாகப் பிறந்தார். தவிலிசை தன்னோடு போதுமென தந்தை விரும்பினாலும், படிப்பில் நாட்டமில்லாது இசையின்மீது விருப்பம் கொண்டவராக இருந்தார் சண்முக வடிவேல். நாளடைவில் முறையான பயிற்சி எதனையும் மேற்கொள்ளாமலேயே தனது தந்தையுடன் சேர்ந்து கச்சேரிகளில் வாசிக்கத் தொடங்கினார்.
இசை வாழ்க்கை
தனது தந்தையாருடன் இணைந்து திருவீழிமிழலை சகோதரர்களுக்கு சிறிது காலம் வாசித்தார். தருமபுரம் அபிராமிசுந்தரம் பிள்ளை, செம்பொன்னார் கோவில் சகோதரர்கள் ஆகியோருக்கு தவில் வாசித்து வந்தார். தனது தந்தையின் மறைவிற்குப் பின்னர், அக்காலத்து புகழ்வாய்ந்த நாதசுவரக் கலைஞர்களுக்கு தவில் வாசித்து புகழ் பெறத் தொடங்கினார்.
திருவாவடுதுறை ராஜரத்தினம் பிள்ளை, ‘கக்காயி’ நடராஜ சுந்தரம் பிள்ளை, திருவிடைமருதூர் வீருசுவாமி பிள்ளை, சிதம்பரம் ராதாகிருஷ்ண பிள்ளை, திருவெண்காடு சுப்பிரமணிய பிள்ளை, பெரம்பலூர் அங்கப்ப பிள்ளை, செம்பொன்னார் கோவில் வைத்தியநாதன் சகோதர்கள், திருமெய்ஞானம் நடராஜசுந்தரம் பிள்ளை, கோட்டூர் ராஜரத்தினம் பிள்ளை, சீர்காழி திருநாவுக்கரசுப் பிள்ளை, திருவள்ளா ராகவ பணிக்கர், காருகுறிச்சி அருணாச்சலம், நாமகிரிப்பேட்டை கிருஷ்ணன் ஆகியோருக்கு சண்முக வடிவேல் தவில் வாசித்துள்ளார்.
நன்கு பாடத் தெரிந்த இவர், நாதசுவரக் கலைஞர்கள் பலருக்கு தில்லானா பாடுதலைக் கற்பித்தார். மிருதங்கம், கஞ்சிரா வாசிப்பிலும் விருப்பம் கொண்டவராக இருந்துள்ளார் சண்முக வடிவேல்.
உசாத்துணை
பகுப்பு:1929 பிறப்புகள் பகுப்பு:தவில் கலைஞர்கள் பகுப்பு:1963 இறப்புகள்
பழவந்தாங்கல்
பழவந்தாங்கல்  (ஆங்கிலம்: Palhavanthangal) இந்தியாவின் சென்னையின் தென் சுற்றுப்பகுதிகளில் ஒன்றாகும். சென்னை பன்னாட்டு வானூர்தி நிலையத்திற்கு மிக அண்மையில் உள்ள சுற்றுப் பகுதிகளில் இதுவும் ஒன்று. இங்கு கடற்கரை-தாம்பரம் புறநகர் இருப்பு வழியில் உள்ள பழவந்தாங்கல் தொடர்வண்டி நிலையம் உள்ளது. இந்தத் தொடர்வண்டி நிலையம், நிலையத்தை அடுத்துள்ள பழவந்தாங்கல் குடியிருப்புக்களுக்கு மட்டுமல்லாது நங்கநல்லூர் பகுதிக்கும் சேவை அளிக்கிறது. 1970களில் புதியதாக கட்டப்பட்ட இந்த தொடர்வண்டி நிலையம் புனித தோமையார் மலை தொடர்வண்டி நிலையத்திற்கும் மீனம்பாக்கம் தொடர்வண்டி நிலையத்திற்கும் இடையில் உள்ளது.
பழவந்தாங்கல் சுரங்கப்பாதை முதன்மை தெற்கத்திய பெருஞ்சாலையையும் நங்கநல்லூரையும் இணைக்கிறது. நங்கநல்லூரின் பல்வேறு கோவில்களுக்குச் செல்ல பழவந்தாங்கல் தொடர்வண்டி நிலையமும் பழவந்தாங்கல் சுரங்கப்பாதையும் அணுக்கம் தருகின்றன.
இது பல்லவன் தாங்கல் என்பதாக இருந்து தற்போது ஆங்கிலத் தாக்கத்தால் பலவந்தாங்கல் என்று அழைக்கப்படுவதாகவும் கூறப்படுகிறது. இப்பகுதியையும் சுற்று வட்டாரங்களையும் பல்லவர்களே ஆண்டு வந்துள்ளனர்; பல்லவ மன்னர்களால் இங்கு ஓர் குளம் வெட்டப்பட்டது. குளத்தை அடுத்தப் பகுதியே தாங்கல் எனப்பட்டது. பல்லவர்கள் கட்டிய குளத்தை அடுத்துள்ள பகுதியே பல்லவன் தாங்கல் எனப்பட்டது.
இங்கு ஏர் இந்தியா நிறுவன குடியிருப்புகள், கேந்திரிய வித்தியாலயா பள்ளி, ஐந்து நட்சத்திர டிரைடென்ட் தங்குவிடுதி ஆகியன அமைந்துள்ளன.
பகுப்பு:சென்னை பகுப்பு:சென்னை மாவட்டம் பகுப்பு:சென்னை சுற்றுப் பகுதிகள்
கோவங்காடு ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
உறுதிபார்த்தல்
உறுதிபார்த்தல் என்பது இந்து சமய திருமணங்களில் நடத்தப்படும் முதல் சடங்காகும். வயதுக்கு வந்த ஓர் ஆணுக்கும் ஒரு பெண்ணுக்கும் நடக்கப் போகும் திருமணத்திற்கு மணமகன் மற்றும் மணமகள் வீட்டார்களும், அவர்களின் உறவினர்களும் சம்மதம் தெரிவித்த பிறகு, அதனை உறுதி செய்ய தாம்பூலத்தினை (வெற்றிலை, பாக்கு, பூ போன்ற மங்கலப் பொருட்களை) மாற்றிக் கொள்கின்றனர். இவ்வாறு தாம்பூலத்தினை மாற்றி நிச்சயம் செய்து கொள்வதால் இந்த சடங்கிற்கு நிச்சய தாம்பூலம் என்ற பெயருமுண்டு. இந்த சடங்கிற்குப் பிறகு அந்தப் பெண் மணமகளாக ஊராருக்கு அறிவிக்கப்படுகிறார்.
வேறு பெயர்கள்
இந்த உறுதிபார்த்தல் சடங்கிற்கு எண்ணற்ற பெயர்கள் வழக்கில் உள்ளன.
முத‌ன்முதலாக மணப்பெண்ணும் மணமகனும் சந்திக்கும் நிகழ்வுக்குப் பிறகு, உறுதிபார்த்தல் என்னும் இச்சடங்கு நடைபெறும்.
இவற்றையும் பார்க்கவும்
பகுப்பு:இந்து சமய திருமணச் சடங்குகள் பகுப்பு:திருமணம்
குன்னப்பாக்கம் ஊராட்சி
குன்னப்பாக்கம் ஊராட்சி (Kunnapakkam Gram Panchayat), தமிழ்நாட்டின் விழுப்புரம் மாவட்டத்தில் உள்ள ஒலக்கூர் வட்டாரத்தில் அமைந்துள்ளது. இந்த ஊராட்சி, திண்டிவனம் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1154 ஆகும். இவர்களில் பெண்கள் 558 பேரும் ஆண்கள் 596 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
எமிலியோ அகுயினால்டோ
எமிலியோ ஃபமி அகுயினால்டோ (Emilio Famy Aguinaldo) (22 மார்ச்சு 1869 – 6 பெப்ரவரி 1964) அலுவல்முறையாக ஏற்றுக்கொள்ளப்பட்ட முதல் பிலிப்பீனியக் குடியரசுத் தலைவர் (1899-1901) ஆவார். இவர் எசுப்பானியாவிற்கு எதிராக பிலிப்பீனியப் படைத்துறையை வழிநடத்தியதுடன் பிந்தைய பிலிப்பீனியப் புரட்சியிலும் (1896-1897) முக்கியப் பங்காற்றினார். 1898 ஆம் ஆண்டு நடந்த எசுப்பானிய அமெரிக்கப் போரை முன்னின்று நடத்தியதுடன் பிலிப்பைன்-அமெரிக்கப் போர் (1899-1901) காலகட்டத்தில் அமெரிக்க ஐக்கிய நாட்டிற்கு எதிராக போராடினார். இப்போரில் 1901 இல் தோல்வியுற்று இவரது ஆட்சி முடிவிற்கு வந்தது.
1935 ஆம் ஆண்டில் அகுயினால்டோ பிலிப்பீன்சு பொதுநலவாயத்திற்கான தலைவர் தேர்தலில் மானுவல் எல். குவிசோனுக்கு எதிராகப் போட்டியிட்டுத் தோல்வியுற்றார். 1941 இல் சப்பானியர்களின் ஆக்கிரமிப்பின்போது புதிய ஆட்சியாளர்களுடன் ஒத்துழைத்தார்; அமெரிக்கப் படைகளையும் பிலிப்பினோ படைகளையும் சரணடைய  வானொலியில் கோரிக்கை விடுத்தார். அமெரிக்கர்களின் மீள்வருகைக்குப் பிறகு இவர் தேசத்துரோகி எனக் குற்றஞ்சாட்டப்பட்டுக் கைது செய்யப்பட்டார்; பின்னர் பொது மன்னிப்பின் கீழ் விடுதலை செய்யப்பட்டார்.
குறிப்புகள்
<references group="lower-alpha"/>
வெளியிணைப்புகள்
பகுப்பு:பிலிப்பீனியப் புரட்சியாளர்கள் பகுப்பு:பிலிப்பைன்சின் குடியரசுத் தலைவர்கள் பகுப்பு:1869 பிறப்புகள் பகுப்பு:1964 இறப்புகள் பகுப்பு:பிலிப்பீன்சின் அரசியல்வாதிகள்
பாக்யராஜ்
கே.பாக்யராஜ் (Bhagyaraj, பிறப்பு: சனவரி 7, 1953) ஈரோடு மாவட்டம், கோபிச்செட்டிபாளையம் அருகே உள்ள வெள்ளன்கோயில் என்னும் ஊரில் பிறந்தவர். பெற்றோர் பெயர் கிருஷ்ணசாமி-அமராவதி அம்மாள்   மூன்றாவது மகனாக பிறந்தார். செல்வராஜ், தன்ராஜ் என இரு அண்ணன்கள் உண்டு. தமிழ்த் திரையுலகில், நடிகர், வசன எழுத்தாளர், திரைக்கதை அமைப்பாளர் , இயக்குனர், சிறப்பு வேடமேற்கும் நடிகர், தயாரிப்பாளர் மற்றும் பத்திரிகையாளர் எனப் பன்முகம் கொண்ட ஒரு கலைஞர். இயக்குனர் பாரதிராஜாவிடம் உதவி இயக்குனராக, 16 வயதினிலே, கிழக்கே போகும் ரயில், சிகப்பு ரோஜாக்கள் ஆகிய படங்களில் திரைப்படக்கலை பயின்றவர்.
திரையுலக வாழ்க்கை
1977-ஆம் ஆண்டில் இயக்குனர் பாரதிராஜாவின் முதல் படமான 16 வயதினிலேவில் உதவியாளராக, தமது திரை வாழ்க்கையை துவங்கினார். பின் பாரதிராஜாவின் இரண்டாவது படமான கிழக்கே போகும் ரயில் திரைப்படத்தில் உதவி இயக்குனர் மற்றும் கவுண்டமணியுடன் ஒரே ஒரு காட்சியில் தோன்றி நடித்திருந்தார். பாரதிராஜாவின் மூன்றாவது படமான சிகப்பு ரோஜாக்கள் படத்தில் இரண்டு காட்சிகளில் நினைவில் நிற்கும்படியான, உணவு விடுதிப் பணியாளர் வேடம் ஏற்று நடித்தார். இப்படத்திற்கு வசனமும் அவர்தான் என்பது குறிப்பிடத்தக்கது. தனது அடுத்த படமான புதிய வார்ப்புகள் படத்தில் பாரதிராஜா, பாக்யராஜை வசனகர்த்தாவாக மட்டுமன்றி, கதாநாயகனாகவே அறிமுகம் செய்தார். ஒரு இயக்குனராக தமது முதல் படமாக பாக்யராஜ் உருவாக்கியது சுவர் இல்லாத சித்திரங்கள் (1979). (இடைக்காலத்தில் அவர் ராஜேஷ் கதாநாயகனாக அறிமுகமான கன்னிப்பருவத்திலே படத்தில் வில்லன் வேடம் ஏற்று தனது இருப்பைப் பதிவு செய்திருந்தார்). முதல் படத்தில் சுதாகர் கதாநாயகனாகவும் சுமதி நாயகியாகவும் நடிக்க, ஒரு குணச்சித்திரப் பாத்திரத்தை பாக்யராஜ் ஏற்றிருந்தார். நகைச்சுவையும், சோகமும் சரிபாதியாக அதில் அமைந்திருந்தது.
அடுத்து, சொந்த தயாரிப்பான ஒரு கை ஓசை திரைப்படம் துவங்கி தனது முத்திரையை பதிக்கத் தொடங்கினார்.அஸ்வினி இணைந்து நடித்த இப்படத்தில் அவர் வாய் பேச இயலாத ஊமைக் கதாநாயகனாக மேற்கொண்ட பாத்திரம் இரசிகர்களின் மனம் கவர்ந்தது.
அடுத்து வெளியான மௌன கீதங்கள், இன்று போய் நாளை வா ஆகியவை பாக்யராஜின் முத்திரையை முழுமையாகக் கொண்டு வெற்றிப் படங்களாயின. அடுத்து மர்மங்கள் மற்றும் அதிரடி கொண்ட அதேசமயம் தனது முத்திரையுடனும் கூடிய ஒரு படமாக விடியும் வரை காத்திரு என்னும் திரைப்படத்தைப் பாக்யராஜ் இயக்கி நடித்தார். பாக்யராஜ் தனது முத்திரையை முழுமையாகப் பதிந்து வெற்றி ஈட்டிய திரைப்படங்களாக அந்த 7 நாட்கள், தூறல் நின்னு போச்சு போன்றவை கருதப்படுகின்றன. டார்லிங், டார்லிங், டார்லிங் வெற்றிப்படத்தை இயக்கி அதில் நடித்த பூர்ணிமாவை மனைவியாக ஏற்றுக் கொண்டார். பின், 1982 ம் ஆண்டு வெளியான முந்தானை முடிச்சு. ஊர்வசி அறிமுகமான இத்திரைப்படம் சென்னையிலும், தமிழ்நாட்டின் பிற பகுதிகளிலும் வெள்ளி விழா கொண்டாடியது. இதில் பாக்யராஜ் கையாண்ட சில விஷயங்கள் (முருங்கைக்காய் போன்றவை) இன்றளவும் பேசப்படுகிறது. அதேபோல் சின்ன வீடு, எங்க சின்ன ராசா, இது நம்ம ஆளு போன்ற படங்களுக்கு பெரிய வசூலையும், விருதுகளையும் பெற்றுத்தந்தன.
சொந்த வாழ்க்கை
தனது முதல் இரண்டொரு படங்களுக்குப் பிறகு, பாக்யராஜ் அப்போது துணைக்கதாபாத்திரங்களில் நடித்து வந்த "பிரவீணா" என்னும் நடிகையை மணந்தார். இவர் பாக்யராஜின் "இன்று போய் நாளை வா", "மௌன கீதங்கள்", "பாமா ருக்மணி" ஆகிய சில படங்களிலும் நடித்தவர். சில வருட மண வாழ்க்கைக்குப் பிறகு, நோய்வாய்ப்பட்டு பிரவீணா இறந்தார். சில காலத்திற்குப் பின்னர், பாக்யராஜ் அப்போது முன்னணி நாயகியரில் ஒருவராக இருந்த பூர்ணிமா ஜெயராமை மணந்தார். இவர்களுக்கு, சரண்யா என்ற மகளும் சாந்தனு என்ற மகனும் உண்டு. இவர்கள் இருவரையுமே பாக்யராஜ் திரையுலகில் அறிமுகம் செய்திருக்கிறார். சரண்யா முதல் படத்திற்குப் பிறகு நடிக்கவில்லை. சாந்தனு தன் முதல் படமான சக்கரக்கட்டி என்னும் படத்தில் நாயகனாக அறிமுகமாகி தற்போது வரை நடித்து வருகிறார்.
அரசியல் ஈடுபாடு
துவக்கம் முதலே தன்னை எம். ஜி. ஆரின் ரசிகராக வெளிப்படுத்தியிருந்த பாக்யராஜ், ருத்ரா திரைப்படம் வெளியான காலகட்டத்தில் அ.தி.மு.க. கட்சியில் இணைந்திருந்தார். இப்படத்தில், ஒரு பாடல் காட்சியில், ஜெயலலிதா மற்றும் எம்.ஜி.ஆரின் உருவப் படங்கள் திரையில் தோன்றுமாறு அமைத்திருந்தமை குறிப்பிடத்தக்கது. பிறகு, அக்கட்சியிலிருந்து வெளியேறி சொந்தக் கட்சியாக எம்ஜிஆர் மக்கள் முன்னேற்ற கழகம் துவக்கினார். பின்னர், நாளடைவில் அது கலையவே, தற்போது, தி.மு.க. கட்சியில் உள்ளார்.
எம்ஜிஆர் மக்கள் முன்னேற்றக் கழகம்
எம்ஜிஆர் மக்கள் முன்னேற்றக் கழகம் என்பது இந்தியாவின் தமிழ்நாடு மாநிலத்தில் 11 பிப்ரவரி 1989 இல் பாக்யராஜ் தொடங்கிய ஒரு அரசியல் கட்சியாகும். இந்த கட்சி 1991 கேரள சட்டமன்றத் தேர்தலில் போட்டியிட்டது. அதில் ஒரு வேட்பாளர் 87 வாக்குகளைப் பெற்றிருந்தார். இந்த கட்சி ஆரம்ப கட்டத்திலேயே படுதோல்வி அடைந்தது. பாக்யராஜ் பின்னர் அனைத்திந்திய அண்ணா திராவிட முன்னேற்றக் கழகத்தில் சேர்ந்தார். ஏப்ரல் 5, 2006 அன்று, கட்சித் தலைவர் கருணாநிதி முன்னிலையில் பாக்யராஜ் திமுகவில் இணைந்தார், மேலும் அவர் அதிமுக பொதுச் செயலாளர் ஜெ ஜெயலலிதாவை விமர்சித்தார். திமுகவில் இருந்து விலகி அரசியலில் பார்வையாளராக இருந்து வந்தார். பின்னர் திமுகவில் இருந்து விலகி அரசியலில் பார்வையாளராக இருந்து வருகிறார். .
இலக்கிய ஈடுபாடு
இலக்கியத்திலும் ஈடுபாடு கொண்டவர் பாக்யராஜ். முற்றிலும் நகைச்சுவைப் படமான 'இன்று போய் நாளை வா' என்னும் திரைப்படத்தில் கூட ஜெயகாந்தன் எழுதிய 'சமூகம் என்பது நாலு பேர்' என்னும் சிறுகதையைப் பற்றிய ஒரு குறிப்பு வருமாறு அமைத்திருந்தார். இவர் 1988 ஆம் ஆண்டு முதல் பாக்யா எனும் வார இதழ் ஒன்றினையும் நடத்தி வருகிறார்.
பாக்யராஜ் உருவாக்கிய இயக்குனர்கள்
தமது குருவான பாரதிராஜாவைப் போலவே, பாக்யராஜும், பல திறமையான இயக்குனர்களை உருவாக்கினார். இவர்களில், பாண்டியராஜன், ரா.பார்த்திபன், வி.சேகர், லிவிங்ஸ்டன் மற்றும் ஜி.எம்.குமார் ஆகியோர் வெற்றிகரமான இயக்குனர்களாகத் திகழ்ந்தனர்.
சிறப்புக் கூறுகள்:
நடிகராக
பாக்யராஜ் ஒரு நடிகராகத் தமது எல்லைகளை உணர்ந்தவராக விளங்கினார். அவர் தனக்கென உருவாக்கிக் கொண்ட பாத்திரத்தை அப்பாவித்தனமும் சாமர்த்தியமும் சம அளவில் கலந்தோடிய ஒரு பண்புக்கூறாக வடித்திருந்தார். இப்பண்புக்கூறு மிகப் பெரும் அளவில் அவருக்கு வெற்றியைத் தந்தது. தன்னைத் தானே விமர்சித்து கேலி செய்து கொள்ளும் ஒரு அரிய பண்பு அவரது குணச்சித்திரமாக படங்களில் வெளிப்பட்டு, ஒரு தனிப்பாணியை உருவாக்கின. ஒரு சராசரித் திரை நாயகனுக்கான இலக்கணங்களிலிருந்து விடுபட்டு, யதார்த்த உலகின் அன்றாட வாழ்க்கையில் பலங்களும் பலவீனங்களும் நிறைந்த மனிதனைச் சித்தரிப்பதாக அவரது பாத்திரங்கள் அமைந்தன.
திரைக்கதை அமைப்பாளராக
இந்தியாவின் சிறந்த திரைக்கதை அமைப்பாளர் என 1980-ம் ஆண்டுகளில் பாக்யராஜ் போற்றப்பட்டார். திரைக்கதை அமைப்பில் அவர் கொண்டிருந்த ஆளுமைக்கு ஒரு மிகச்சிறந்த உதாரணம், அவரது இயக்கம் மற்றும் நடிப்பில் வெளியான 'அவசர போலீஸ் 100'. 1977-ம் ஆண்டு முதலமைச்சர் ஆவதற்கு முன்பாக, ஸ்ரீதர் இயக்கத்தில் எம்.ஜி.ஆர். சில காட்சிகள் நடித்து நின்று போன படம், “அண்ணா நீ என் தெய்வம்”. இக்காட்சிகளின் மீதாக புதியதாக ஒரு திரைக்கதையை அமைத்து, தாமும் அதில் இரட்டை வேடத்தில் நடித்து பாக்யராஜ் உருவாக்கிய 'அவசர போலீஸ் 100' வெற்றிப்படமாக விளைந்தது. கமலஹாசன் நடித்த “ஒரு கைதியின் டைரி” திரைப்படத்திற்கு பாக்யராஜ் கதை, திரைக்கதை, வசனம் அமைத்திருந்தார். இப்படத்தைப் பின்னர் இந்தியில் அமிதாப் பச்சன் இரட்டை வேடத்தில் நடிக்க 'ஆக்ரி ராஸ்தா' என்னும் பெயரில் பாக்யராஜ் இயக்கினார். இது மாபெரும் வெற்றி அடைந்தது.
இயக்குனராக
பாக்யராஜ் பாசாங்குகளற்ற, யதார்த்தமான ஒரு இயக்குனர். இவரது படங்களில் நகைச்சுவை உணர்வு இறுதிவரை இழையோடும் தமது படங்களின் வழியாகத் தம்மை ஒரு அறிவுஜீவி என நிலை நிறுத்திக் கொள்ள அவர் முயன்றதில்லை. பெரிய தொழில் நுட்பங்களையும் அவர் சார்ந்திருக்கவில்லை. அநேகமாக அவர் படங்களில் பிரம்மாண்டமான காட்சியமைப்புகளோ, வெளி நாட்டுப் படப்பிடிப்புகளோ இருந்ததில்லை. அவர் முழுக்க முழுக்க, தாம் தமக்கென அமைத்துக் கொண்ட பாணி, தமது திறமைகள், திரைக்கதை அமைப்பு ஆகியவற்றை மட்டுமே நம்பித் திரைப்படங்களை இயக்கி வெற்றி கண்டவர்.
இசையமைப்பாளராக
“இது நம்ம ஆளு” திரைப்படத்திற்குப் பாக்யராஜே இசை அமைத்து, ஒரு பாடலையும் பாடியிருந்தார். மேலும் ஐந்து படங்கள் வரை இசையையும் தொடர்ந்தார்.
விமர்சனங்கள்
பாக்யராஜ் தமது படங்களில் பாலியலை முன்னிறுத்துவதாக ஒரு விமர்சனம் எழுவதுண்டு. இதற்கு உதாரணமாக, மாபெரும் வெற்றி பெற்ற 'முந்தானை முடிச்சில்' முருங்கைக்காய், ‘சின்ன வீடு’ படத்தின் சில காட்சிகள், ‘இது நம்ம ஆளு’ போன்றவற்றைக் குறிப்பிடுவதுண்டு. ஆயினும், பாக்யராஜ், பாலியல் நெருக்கம் ஆபாசமாகத் தோன்றாதவாறு இவை அனைத்தையும் கணவன்-மனைவிக்கு இடையிலான நெருக்கத்தை மக்கள் விரும்பி ரசிக்கும் வகையில் வெளிக்காட்டியிருப்பது குறிப்பிடத்தக்கது.
உடன் நடித்த நாயகியர்
பாக்யராஜின் திரைப்படங்கள் அனைத்தும் அவரது பாத்திரத்தை முன்னிறுத்தியவையாகவே அமைந்தமையால், நாயகியருக்குப் பொதுவாக, பெருமளவில், அவற்றில் பணி இருந்ததில்லை. இருப்பினும், அந்த ஏழு நாட்கள் படத்தில் அம்பிகா மற்றும் மௌன கீதங்கள் திரைப்படத்தில் சரிதா ஆகியோர் தமது பாத்திரங்களில் திறம்பட நடித்து நற்பெயர் பெற்றனர்.
பிரவீணா, பூர்ணிமா பாக்கியராஜ் (இவர்கள் இருவரும் பாக்யராஜுடன் வாழ்விலும் இணைந்தவர்கள்), ரதி அக்னிஹோத்ரி (பாக்யராஜின் முதல் நாயகி), ராதிகா, ஊர்வசி (பாக்யராஜின் அறிமுகமான இவர் நகைச்சுவை மிளிரும் நடிப்பிற்குப் பெயர் பெற்றவர்), பானுப்ரியா, குஷ்பூ, மீனாக்‌ஷி சேஷாத்ரி ஆகியோர் பாக்யராஜின் திரை நாயகியரில் குறிப்பிடத் தகுந்தவர்கள்.
பிற மொழிகளில் பாக்யராஜின் திரைப்படங்கள்
இந்தியில் பாக்யராஜ் இயக்கிய திரைப்படம் ஆக்ரி ராஸ்தா. ஆயினும், அவரது பல படங்கள் தமிழில் வெற்றிக்கொடி நாட்டியமையால் ஏறக்குறைய அவரின் அனைத்துப் படங்களும் தெலுங்கு, கன்னடம், ஹிந்தி, மலையாளம் என அனைத்து மொழிகளிலும் அந்தந்த மொழி முன்னணி நடிகர்களால் நடிக்கப்பெற்று பெருவெற்றி பெற்றன. இவற்றில் பலவற்றில் இந்தி நடிகர் அனில் கபூர் நடித்திருந்தார். சிலவற்றில் கோவிந்தாவும், முந்தானை முடிச்சின் மறுவாக்கத்தில் ராஜேஷ் கன்னாவும் நடித்திருந்தனர். இவற்றில் இந்தியில் ஓ சாத் தின் என்ற பெயரில் வெளியான அந்த ஏழு நாட்கள் மற்றும் பேட்டா என்ற பெயரில் வெளியான 'எங்க சின்ன ராசா' ஆகிய திரைப்படங்கள் பெரும் வெற்றி அடைந்தன.
குறிப்புதவிகள்
பாக்கியராஜின் அரசியல் பற்றிய ஒரு வலைத்தளப் பதிவு
புற இணைப்புகள்
பகுப்பு:இந்தியத் திரைப்பட இயக்குநர்கள் பகுப்பு:தமிழ்த் திரைப்பட இயக்குநர்கள் பகுப்பு:தமிழக அரசு திரைப்பட விருது வெற்றியாளர்கள் பகுப்பு:பிலிம்பேர் விருதுகள் வென்றவர்கள் பகுப்பு:ஈரோடு மாவட்ட நபர்கள் பகுப்பு:1953 பிறப்புகள் பகுப்பு:வாழும் நபர்கள் பகுப்பு:தென்னிந்திய பிலிம்பேர் விருதுகளை வென்றவர்கள் பகுப்பு:தமிழ்நாட்டுத் திரைக்கதை எழுத்தாளர்கள்
வவுனியா சிறிதேவி பூதேவி மகாவிஷ்ணு கோயில்
thumb|300px|right|அருள்மிகு சிறிதேவி பூதேவி மகாவிஷ்ணு தேவஸ்தானம் 8.73549°N, 80.50597°W அருள்மிகு சிறிதேவி பூதேவி மகாவிஷ்ணு தேவஸ்தானம் இலங்கையில் வவுனியா மாவட்டத்தில், வவுனியா தெற்கு பிரதேசத்தில் உள்ள கோவில்குளம் கிராமத்தில் உள்ள கோவிலாகும். அமைதியான சூழலில் உள்ள இக்கோயில் கண்ணன் கோவில், கிருசுணர் கோவில், விசுணு கோவில் என்ற வேறு பெயர்களாலும் அழைக்கப்படுகின்றது.
தற்போது கோவில் திருப்பணி வேலைகள் நடைபெற்று வருகின்றன.
வழி
பகுப்பு:வவுனியா மாவட்டத்திலுள்ள கோயில்கள் பகுப்பு:வவுனியா
சிறகிக்கோட்டை குணநந்தீஸ்வரர் கோயில்
சிறகிக்கோட்டை குணநந்தீஸ்வரர் கோயில் தமிழ்நாட்டில் இராமநாதபுரம் மாவட்டம், சிறகிக்கோட்டை என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:இராமநாதபுரம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தாஜ் பன்னாட்டு வானூர்தி நிலையம்
தாஜ் பன்னாட்டு வானூர்தி நிலையம் (Taj International Airport) இந்திய நாட்டின் மாநிலங்களில் ஒன்றான உத்தரப் பிரதேசம் மாநிலத்தில் அமைந்ததுள்ள ஆக்ரா என்ற இடத்தில் அமைந்ததுள்ள இந்த விமான நிலையம் 2016 ஆம் ஆண்டு ஆகஸ்ட் மாதத்திலிருந்து பன்னாட்டு வானூர்தி நிலையமாகத் தெரிவு செய்யப்பட்டது.
இந்த விமான நிலையம் டெல்லி விமான நிலையத்திற்கு அருகில் இருப்பதால் மத்திய அரசால் அதிகமாகக் கவனிக்கப்படாமல் இருக்கிறது. ஆனாலும் இங்கிருந்து தாஜ் சிறப்புப் பொருளாதார மண்டலத்தின் மூலமாக உத்தரப் பிரதேசம், மற்றும் அரியானா மாநிலங்களில் உற்பத்தி செய்யப்படும் பூக்கள் மத்தியகிழக்கு ஐரோப்பா நாடுகளுக்கு ஏற்றுமதி செய்யப்படுகிறது.
மேற்கோள்கள்
பகுப்பு:இந்திய வானூர்தி நிலையங்கள்
பகுப்பு:உத்தரப் பிரதேசத்தில் உள்ள வானூர்தி நிலையங்கள்
ஜிந்து
ஜிந்து, இந்திய மாநிலமான அரியானாவின் ஜிந்து மாவட்டத்தில் அமைந்துள்ளது.
அரசியல்
இந்த நகரம் சோனிபத் மக்களவைத் தொகுதிக்கு உட்பட்டது. .
போக்குவரத்து
இங்கிருந்து தில்லி, மும்பை, சென்னை உள்ளிட்ட பெருநகரங்களுக்கு தொடர்வண்டிகளில் சென்று வர வசதி உண்டு. இங்கிருந்து மூன்று மணி நேர சாலை வழிப்பயணத்தில் தில்லி இந்திரா காந்தி பன்னாட்டு வானூர்தி நிலையம் அமைந்துள்ளது.
அடவாத்தூர் ஊராட்சி
அதவத்தூர் ஊராட்சி (Adavathur Gram Panchayat), தமிழ்நாட்டின் திருச்சிராப்பள்ளி மாவட்டத்தில் உள்ள மணிகண்டம் வட்டாரத்தில் அமைந்துள்ளது. இந்த ஊராட்சி, ஸ்ரீரங்கம் சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தீபாங்கொர்ன் ராஸ்மிஜோதி
இளவரசர் தீபாங்கொர்ன் ராஸ்மிஜோதி சிரிவிபுல்ய ராஜகுமார் (பிறப்பு 2005 ஏப்ரல் 29; Prince Dipangkorn Rasmijoti Sirivibulya rajakumar) தாய்லாந்து நாட்டின் சக்ரி வம்சத்தின் உறுப்பினரும், தாய்லாந்து சிம்மாசனத்தின் வாரிசுமாவார். இவர் வச்சிரலோங்கோன் மன்னரின் ஐந்தாவது மகனும், ஏழாவது இளைய குழந்தையாவார். இவரது தாயார் சிறீராஸ்மி சுவாதி, மன்னரின் மூன்றாவது சட்டப்பூர்வ மனைவியாவார். இவரது தந்தைக்கு முதல் மனைவி மூலம் பஜ்ரகிட்டியபா என்ற ஒரு மகளும், இரண்டாவது மனைவி மூலம் ஐந்து குழந்தைகளும் (நான்கு மகன்கள் மற்றும் ஒரு மகள்) உள்ளனர். இரண்டாவது மனைவியின் அனைத்து குழந்தைகளும் அப்போதைய மகுட இளவரசர் தங்கள் தாயை திருமணம் செய்வதற்கு முன்பு பிறந்தவர்கள். ஆனால் அவர்களது திருமணத்தால் சட்டபூர்வமானவர்கள். பட்டத்து இளவரசர் தனது இரண்டாவது மனைவியை 1996 இல் விவாகரத்து செய்த பிறகு, அவர் தனது நான்கு மகன்களையும் மறுத்துவிட்டார். இவர் மட்டுமே மன்னரின் அங்கீகரிக்கப்பட்ட மகனாவார்.
ஆரம்பகால வாழ்க்கையும், கல்வியும்
இளவரசர் 29 ஏப்ரல் 2005 அன்று பாங்காக்கில் உள்ள சிறீராஜ் மருத்துவமனையில் பிறந்தார். 15 சூன் 2005 அன்று, மன்னர் பூமிபால் அதுல்யாதெச் இளவரசரின் பெயரை தீபாங்கொர்ன் ராஸ்மிஜோதி என அறிவித்தார்.
இளவரசர் "மாட்சிமை தாங்கிய இளவரசர்" என்ற பாணியில் அறியப்பட்டார். இளவரசரின் முதல் மாதத்தைக் கொண்டாடும் விதமாக பிரா ராட்சாபிதி சோம்போட் டியூயன் லா குயென் ஃபிரா யு என்று அழைக்கப்படும் ஒரு அரச விழா 2005 சூன் 17 அன்று பேங்காக்கில் உள்ள அனந்தா சமகோம் சிம்மாசன அரங்கில் நடைபெற்றது.
ஜெர்மனியின் பவேரியன் சர்வதேசப் பள்ளியில் வெளிநாட்டில் படிக்கச் செல்வதற்கு முன்பு இளவரசர் தனது கல்வியை துசித் அரண்மனையில் உள்ள சித்ரலதா பள்ளியில் தொடங்கினார்.
அடுத்தடுத்த வரிசையில் நிலை
இளவரசர் தனது தந்தையின் வாரிசாகவும், சக்ரி வம்சத்தில் அடுத்து முடிசூட இருக்கிறார். இருப்பினும், இவரது தந்தை வச்சிரலோங்கோன் 2014 திசம்பரில் இவரது தாய் சிறீராஸ்மியை விவாகரத்துசெய்ததால், அடுத்தடுத்த வரிசையில் இவரது நிலை நிச்சயமற்றதாக இருக்கிறது. 1996 இல் வச்சிரலோங்கோன் தனது இரண்டாவது மனைவியுடனான உறவை முடித்தபோது, அவர்களுடைய நான்கு மகன்களையும் மறுத்து, அவர்கள் அரச பட்டங்களை கைவிட்டதாகக் கூறினார். இருப்பினும், அரண்மனைச் சட்டம் இவர் தனது "மாட்சிமை தாங்கிய இளவரசர்" என்ற பாணியைப் பயன்படுத்துவதற்கான உரிமையை தொடர்ந்து அங்கீகரித்தது.
வெளி இணைப்புகள்
பகுப்பு:வாழும் நபர்கள் பகுப்பு:2005 பிறப்புகள்
சென்னைப் புறநகரக் காவல்
சென்னைப் புறநகரக் காவல் இந்தியாவின் தமிழக மாநிலத்தின் சென்னை மாவட்டத்தை ஒட்டிய புறநகர்ப் பகுதிகளில் பாதுகாக்கும் பணிக்காக ஜூலை 23, 2008 ஆம் ஆண்டு சென்னை மாநகரக் காவல் (புதன்கிழமை) ஆணையரகத்தினிலிருந்து பிரிந்து தனித்த ஆணையரகமாக சென்னைப் புறநகர் ஆணையரகத்தின் கீழ் இயங்குகின்றது.
இதன் கீழ் 39 காவல் நிலையங்களும், 8 அனைத்து மகளிர் காவல் நிலையங்களும் செயல்படுகின்றன.
இந்த ஆணையரகத்துக்குத் துணை புரிபவர்களாக இரு துணை ஆணையர்கள், 14 உதவி ஆணையர்கள், 36 ஆய்வாளர்கள், 42 உதவி ஆய்வாளர்கள் (துணை ஆய்வாளர்கள்) மற்றும் பிற படிநிலையில் உள்ளவர்கள் 287 பேர்களும் அடங்குவர்.
இந்த ஆணையரகத்தின் முதல் ஆணையராக '''திரு எஸ்.ஆர். ஜாங்கிட்''' ஆணையரகம் துவங்கியது முதல் (சென்னை மாநகரக் காவல் ஆணையரகத்தில் கூடுதல் ஆணையராகப் பணி புரிந்தவர்) தற்பொழுது வரை பொறுப்பு வகித்து வருகின்றார்.
புதிய ஆணையரகம் உருவாகியதின் பின்னணி
செங்கை கிழக்கு மாவட்டத்தின் 41 நிலையங்கள் சென்னை மாநகரக் காவல் துறையோடு ஏற்கனவே இணைக்கப்பெற்றதினால், சென்னை காவல் துறைக்கு கூடுதல் சுமையானதின் காரணமாகவும், எதிர்பார்த்த பலன் கிட்டாததினாலும் இப்புதிய ஆணையரகம் உருவாக்கப்பட்டது. இவ்வாணைய நிர்மாணிப்பிற்காகவும், கூடுதல் மனிதத்திறனைப் பயன்படுத்துவதற்காகவும் அரசு 8.44 கோடி ரூபாய் ஒதுக்கியது.
மேற்கோள்கள்
பகுப்பு:சென்னை பகுப்பு:தமிழ்நாடு காவல்துறை
தனமல்விலை பிரதேச செயலாளர் பிரிவு
தனமல்விலை பிரதேச செயலாளர் பிரிவு (Thanamalvila Divisional Secretariat, තණමල්විල ප්‍රාදේශීය ලේකම් කාර්යාලය) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் ஊவாமாகாணத்தில் உள்ள மொனராகலை மாவட்டத்தில் உள்ளது. இப்பிரிவு துணை நிர்வாக அலகுகளாக 14 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 26,608 ஆகக் காணப்பட்டது.
வெளியிணைப்புக்கள்
பகுப்பு:மொனராகலை மாவட்டப் பிரதேச செயலாளர் பிரிவுகள்
முதலெழுத்துப் புதிர்
முதலெழுத்துப் புதிர் (Acrostic) என்பது ஒரு உரை, வாசகம், பத்தி, சொற்றொடர் போன்ற ஏதாவது ஒரு எழுத்து வடிவத்தை, அல்லது சொற்களின் தொகுப்பை, அவற்றிலுள்ள முதலெழுத்துக்கள் அல்லது முதலில் வரும் அசைவுகள் (syllable) அல்லது முதல் சொற்கள் போன்றவற்றில் ஏதாவது ஒன்றைக் கொண்டு ஆக்கப்படும் ஒரு கவிதை, செய்யுள், வாக்கியம் போன்ற ஒரு எழுத்து வடிவமாகும். இதனைக் குறிக்கும் Acrostic என்ற ஆங்கிலச் சொல்லுக்கு கிரேக்க மொழியில், 'akros' என்பதற்கு 'முதல்' என்றும், 'stíchos' என்பதற்கு 'பாடல் வரி' அல்லது 'கவிதை வரி' என்றும் பொருள் வழங்கப்படுகின்றது. எனவே இந்த முதலெழுத்துப் புதிரை, முதல்வரிப் புதிர், முதலெழுத்து செய்யுள், முதல்வரி செய்யுள் என்றும் அழைக்கலாம்.
ஆவர்த்த அட்டவணை மூலகங்கள்
ஆவர்த்தன அட்டவணையில் உள்ள தனிமங்களை ஒழுங்கு வரிசையில் நினைவில் கொள்வதற்காக அமைக்கப்பட்ட முதலெழுத்துப் புதிர்:
வானவில்லின் வண்ணங்கள்
வானவில்லில் உள்ள நிறங்களை, அல்லது கட்புலனாகும் நிறமாலையின் நிறங்களை நினைவில்கொள்ள அமைக்கப்பட்ட முதலெழுத்துப் புதிர்:
பகுப்பு:இலக்கியம் பகுப்பு:சொல் விளையாட்டுக்கள்
ஆங்கரி பேர்ட்ஸ்
ஆங்கரி பேர்ட்ஸ் (பின்னர் ஆங்கரி பேர்ட்ஸ் கிளாசிக் என மறுபெயரிடப்பட்டது) என்பது 2009 ஆம் ஆண்டு ரோவியோ என்டர்டெயின்மென்ட் உருவாக்கிய புதிர் நிகழ்பட விளையாட்டு ஆகும். சிறகு இல்லாத பறவைகளின் ஓவியத்தால் ஈர்க்கப்பட்டு உருவாக்கப்பட்ட இந்த விளையாட்டு 2009 ஆம் ஆண்டு திசம்பரில் முதன்முதலில் ஐஓஎஸ், மேமோ சாதனங்களுக்காக வெளியிடப்பட்டது. அன்றிலிருந்து 12 மில்லியனுக்கும் அதிகமான விளையாட்டின் பிரதிகள் ஐஓஎஸ் ஆப் ஸ்டோரில் வாங்கப்பட்டுள்ளன. பின்னர் பிற தொடுதிரை அடிப்படையிலான  நுண்ணறிபேசிகளுக்காக வடிவமைக்கப்பட்டன. குறிப்பாக  ஆண்டிராய்ட், சிம்பியன், விண்டோசு மற்றும் பிளாக்பேரி10 ஆகிய சாதனங்களில் விளையாடுவதற்காக வடிவமைக்கப்பட்டன. 2015 ஆம் ஆண்டு சூலை மாதத்தில் இந்த விளையாட்டின் தொடர்ச்சியான ஆங்கரி பேர்ட்ஸ் 2 ஐஓஎஸ், ஆண்டிராய்ட் இயங்குதளங்களிற்காக வெளியிடப்பட்டது.
ஆங்கரி பேர்ட்ஸ் கதாபாத்திரங்களால் 2016 இல் அனிமேசன் திரைப்படம் மற்றும் தொலைக்காட்சி கேலிச்சித்திரங்கள் வெளியிடப்பட்டுள்ளன. 2014 சனவரி நிலவரப்படி அனைத்து இயங்குதளங்களிலும் ஆங்கரி பேர்ட்ஸ் தொடர்கள் சிறப்பு பதிப்புகள் உட்பட 2 பில்லியனுக்கும் அதிகமான பதிவிறக்கங்கள் செய்யப்பட்டுள்ளன.
விளையாடும் முறை
ஆங்கரி பேர்ட்ஸின் முட்டைகள் பச்சை நிற பன்றிகளால் திருடப்பட்டுள்ளன. விளையாடுபவர் ஆங்கரி பேர்ட்ஸின் பல வண்ணப் பறவைகளை கட்டுப்படுத்தி அவற்றை மீட்டெடுக்க வேண்டும். எதிரி பன்றிகள் மரம், கண்ணாடி,  கல் போன்ற பல்வேறு பொருட்களால் ஆன கட்டமைப்புகளில் தங்கவைக்கப்பட்டிருக்கும். விளையாடுபவர் கவணில் பறவைகளை பயன்படுத்தி பன்றிகளை நேரடியாகத் தாக்க அல்லது அவற்றின் சுற்றியுள்ள கட்டமைப்புகளை சேதப்படுத்த வேண்டும். எதிரில் உள்ள அனைத்து பன்றிகளையும் அகற்றுவதே விளையாட்டின் நோக்கம் ஆகும். விளையாடுபவர் கவணை இழுப்பதன் மூலம் பறவையின் பயணத்தின் கோணத்தையும் சக்தியையும் அமைக்கலாம். விளையாட்டில் பல்வேறு வகையான பறவைகள் பயன்படுத்தப்படுகின்றன. அவை நிறம் மற்றும் வடிவத்தால் வேறுபடுகின்றன. விளையாட்டில் முன்னேறும்போது கூடுதல் வகையான பறவைகள் கிடைக்கின்றன. சில பறவைகள் குறிப்பிட்ட பொருட்களுக்கு எதிராக சிறப்பு திறன்களைக் கொண்டுள்ளன. பன்றிகளும் வேறுபடும். சிறிய பன்றிகள் பலவீனமாகவும், எளிதில் வெல்லப்பட கூடியவையாகவும் இருக்கும். பெரிய பன்றிகள் அதிக சேதத்தைத் தாங்க கூடியவையாக வீழ்த்த கடினமாகவும் இருக்கும். சில பன்றிகள் தொப்பிகள் அல்லது கவசங்களை அணிந்து சேதத்தை எதிர்க்கின்றன. ஒவ்வொரு நிலைகளிலும் குறிப்பிட்ட அளவு பறவைகளினால் அனைத்து பன்றிகளும் அகற்றப்பட்டால் அந்த நிலை முடிவடைந்து அடுத்த நிலை திறக்கப்படும்.
வரவேற்பு
2010 ஆம் ஆண்டு பிப்ரவரி இல் ஐக்கிய இராச்சியத்திற்கான ஆப் ஸ்டோரில் அதிக விற்பனையான கட்டண பயன்பாடாக இடம்பிடித்தது. சில வாரங்களுக்குப் பிறகு ஐக்கிய அமெரிக்கா ஆப் ஸ்டோரில் அக்டோபர் 2010 வரை முதலிடத்தை பெற்றது. அந்த விளையாட்டு வெளியிடப்பட்டதில் இருந்து ஆப்பிள் ஐஓஎஸ் இற்கான இலவச மற்றும் வரையறுக்கப்பட்ட பதிப்பு 11 மில்லியனுக்கும் அதிகமான முறை பதிவிறக்கம் செய்யப்பட்டுள்ளது. 2010 ஆம் ஆண்டு செப்டம்பர் மாத நிலவரப்படி முழு அம்சங்களுடன் பணம் செலுத்தி பெற்றுக் கொள்ளும் பதிப்பு 7 மில்லியன் முறை பதிவிறக்கம் செய்யப்பட்டுள்ளது. விளையாட்டின் ஆண்ட்ராய்டு பதிப்பு வெளியான முதல் 24 மணி நேரத்திற்குள் 1 மில்லியனுக்கும் அதிகமான முறை பதிவிறக்கம் செய்யப்பட்டது. இலவச ஆண்ட்ராய்டு பதிப்பில் தோன்றும் விளம்பரங்களிலிருந்து ரோவியோ நிறுவனம் மாதத்திற்கு சுமார் 1 மில்லியன் அமெரிக்க டாலர் வருவாயைப் பெறுகிறது. 2010 ஆம் ஆண்டு திசம்பரில் ஆங்கரி பேர்ட்ஸ் வெளியாகி ஒரு ஆண்டு நிறைவை முன்னிட்டு ரோவியோ இந்த விளையாட்டு ஐஓஎஸ் சாதனங்களில் 12 மில்லியனுக்கும் அதிகமாகவும், ஆண்டிராய்ட் சாதனங்களில் 10 மில்லியனுக்கும் அதிகமாகவும், 50 மில்லியன் முறை பதிவிறக்கம் செய்யப்பட்டதாக அறிவித்தது. 2014 சனவரிக்குள் ஆங்கரி பேர்ட்ஸ் தொடர் தொடர் 2 பில்லியன் பதிவிறக்கங்களை எட்டியுள்ளது. 2011 கிறிஸ்துமஸ் தினத்தன்று மட்டும், பல்வேறு ஆங்கரி பேர்ட்ஸ்  விளையாட்டுகளின் 6.5 மில்லியன் பிரதிகள் அனைத்து  தளங்களிலும் பதிவிறக்கம் செய்யப்பட்டன.
குறிப்புகள்
பகுப்பு:நிகழ்பட ஆட்டங்கள்
அருள் சுப்பையா
அருள் சுப்பையா (Arul Suppiah, பிறப்பு: செப்டம்பர் 27 1973), மலேசியா அணியின் துடுப்பாட்டக்காரர். இவர் 73 முதல்தர துடுப்பாட்டப் போட்டிகளிலும், 74 ஏ-தர துடுப்பாட்டப் போட்டிகளிலும், 66 இருபது20 துடுப்பாட்டப் போட்டிகளிலும் கலந்து கொண்டுள்ளார். இவர் 2002/03 -2011 பருவ ஆண்டில் முதல்தர துடுப்பாட்டப் போட்டிகளில் மலேசியா துடுப்பாட்ட அணியின் உறுப்பினராக பங்குகொண்டார்.
வெளி இணைப்பு
பகுப்பு:மலேசியத் துடுப்பாட்டக்காரர்கள் பகுப்பு:1973 பிறப்புகள் பகுப்பு:டெவான் துடுப்பாட்டக்காரர்கள் பகுப்பு:1983 பிறப்புகள் பகுப்பு:வாழும் நபர்கள் பகுப்பு:இங்கிலாந்துத் துடுப்பாட்டக்காரர்கள் பகுப்பு:சாமர்செட் துடுப்பாட்டக்காரர்கள்
உப்புநீர் குளம்
உப்புநீா் குளம் (Brine pool) சில சமயங்களில் நீருக்கடியில் ஏரி, ஆழ்கடல் அல்லது உப்புநீர் ஏரி எனவும் அழைக்கப்படுகிறது. இது கடற்பரப்பில் உள்ள பள்ளத்தில் சேகரிக்கப்படும் உப்புநீரின் அளவு ஆகும். குளங்கள் அடர்த்தியான நீர்நிலைகளைக் கொண்டிருக்கும. மேலும், அவை சுற்றியுள்ள கடலை விட மூன்று முதல் எட்டு மடங்கு அதிக உவர்ப்புத்தன்மையைக் கொண்டுள்ளன. உப்புநீர் குளங்கள் பொதுவாக துருவ கடல் பனிக்கு கீழே மற்றும் ஆழமான கடலில் காணப்படுகின்றன. கடல் பனிக்குக் கீழே உள்ளவை உப்பை நிராகரிப்பு எனப்படும் செயல்முறை மூலம் உருவாகின்றன. இந்த உப்பு மீத்தேனின் அதிக செறிவைக் கொண்டதாக இருக்கும். இது அக்குளத்தின் அருகில் வாழும் நுண்ணுயிாிகளுக்கு சக்தியை அளிக்கும். இதிலுள்ள உயிரினங்கள் வாழ உகந்ததல்லாத இடங்களிலும் வாழக்கூடியதாக இருக்கும். இந்த உப்புக்குளங்கள் அண்டாா்டிக் அடுக்கில் உள்ளதாக கூறப்படுகிறது. இந்த குளங்களின் உப்பு அண்டாா்டிக் அடுக்கில் பனிக்கட்டி உருவாகும் போது வெளியேறியதாகும். ஆழ்கடல் மற்றும் அண்டாா்டிக்கில் உள்ள உப்பு நீா் குளங்கள் பல கடல் வாழ் உயிாினங்களுக்கு நஞ்சாகும்.
உப்புநீரில் பெரும்பாலும் ஐதரசன் சல்பைடு மற்றும் மீத்தேனின் அதிக செறிவுகள் உள்ளன. இது குளத்திற்கு அருகில் வாழும் வேதியியல் உயிரினங்களுக்கு ஆற்றலை வழங்குகிறது. இந்த உயிரினங்கள் பெரும்பாலும் உச்சவிரும்பிகள் மற்றும் ஒன்றிய வாழ்வவினங்கள் ஆகும்.
பண்புகள்
இந்த உப்புநீா் குளங்கள் கடல் மட்டத்திலுள்ள ஏாிகள் எனக் கூறப்படுகின்றன. ஏனென்றால் இந்த அடா்த்தியான உப்பு அதனைச் சுற்றி இருக்கும் கடல் நீருடன் சுலபமாகக் கலக்காது. இந்த அதிக உப்புத்தன்மை உப்புக்குளங்களின் அடா்த்தியை அதிகமாக்கும். இந்த உப்புத்தன்மை ஒரு மாறுபட்ட பரப்பையும் இந்த குளத்திற்கு ஒரு கரையையும் உருவாக்குகின்றன. நீா்மூழ்கிக் கப்பல்கள் உப்புநீா்குளத்தின் மேல் செல்லும் பொழுது குளத்தின் அதிக அடா்த்தி தன்மை காரணமாக அதனால் குளத்திற்குள் செல்ல இயலாது. நீா்மூழ்கி கப்பல்களின் இயக்கம் உப்புநீா்குளத்தில் அலைகளை உருவாக்குகின்றன. அவ்வலைகள் அக்குளத்தை சுற்றியுள்ள கரைகளை அடித்துச் சென்றுவிடும்.
வாழ்வியல் ஆதாரம்
ஆழ்கடல் உப்பு நீா்குளங்கள் அடிக்கடி அடா்ந்த குளிா் நீரோட்டத்துடன் கலந்துவிடுகின்றன. இந்த நீரோட்டத்திலுள்ள பாக்டீாியாக்கள் மூலம் மீத்தேன் வாயு வெளிப்படுகிறது. இந்த பாக்டீாியாக்கள் இக்குளத்தின் ஓரங்களில் வாழும் சிப்பிகளுடன் இணைந்திருக்கும். இங்குள்ள உயிாினங்கள் உலகிலுள்ள மற்ற உயிாினங்களைப்போல் இல்லாமல் இங்குள்ள வேதிப்பொருட்களின் சக்தியைச் சாா்ந்து இருக்கும். இவ்வுயிாினங்கள் சூாிய சக்தியை குறைவாகவே சாா்ந்திருக்கின்றன.
மேற்கோள்கள்
பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள் பகுப்பு:கடலியல்
பல்லடுக்கு கட்டமைப்பு
வெளி இணைப்புகள்
பகுப்பு:மென்பொருள் கட்டமைப்பு
ஈங்கூர்
ஈங்கூர்  (Ingur) இந்தியாவின் தமிழ்நாடு மாநிலத்தில் அமைந்துள்ள ஈரோடு மாவட்டத்தில் இருக்கும் ஒரு ஊர் ஆகும். இந்த ஊர் பெருந்துறையிலிருந்து சென்னிமலை செல்லும் வழியில் அமைந்துள்ளது.
மக்கள்
இந்த ஊருக்கான மக்கள் தொகை விவரங்கள்:
மேற்கோள்கள்
பகுப்பு:ஈரோடு மாவட்டத்திலுள்ள கிராமங்கள்
பாசிர் பெலாங்கி
பாசிர் பெலாங்கி (ஆங்கிலம்: Pasir Pelangi; மலாய்: Pasir Pelangi) என்பது மலேசியா, ஜொகூர் மாநிலத்தில், ஜொகூர் பாரு மாவட்டத்தில், ஜொகூர் பாருவில் ஓர் அரச கிராமம் (Royal Village) ஆகும்.
இந்த அரச கிராமம் 1900-களின் முற்பகுதியில் ஜொகூர் சுல்தான் இப்ராகிம் இஸ்மாயில் (Sultan Ibrahim Sir Abu Bakar) ஆட்சியின் போது நிறுவப்பட்டது. பாசிர் பெலாங்கியின் முக்கிய இடங்கள் அங்கு அமைந்துள்ள பல அரண்மனைகள் ஆகும். ஒரு நூற்றாண்டிற்கு முன்னர் கட்டப்பட்ட பல அரண்மனைகள் அங்கு உள்ளன.
பொது
பாசிர் பெலாங்கி கிராமப் பகுதி பாக்கார் பத்து கிராமத்தின் (Bakar Batu) ஒரு பகுதியாக உள்ளது. பாக்கார் பத்துவில் தாமான் இசுகந்தர், தாமான் செந்தோசா, பெர்மாஸ் ஜெயா (Permas Jaya) போன்ற பல வீட்டு மனை குடியிருப்புகள் உள்ளன.
வரலாறு
பாக்கார் பத்து கிராமத்தில் முதலில் மலாய்க்காரர்களும் ஜாவானியர்களும் குடியேறினார்கள். 19 - 20-ஆம் நூற்றாண்டுகளில் அப்போதைய சுல்தான் இப்ராகிம் இஸ்மாயிலுக்கு சொந்தமான ரப்பர் தோட்டங்களில் பணிபுரிந்தனர்.
மேலும் காண்க
பகுப்பு:மலேசிய நகரங்கள்‎ பகுப்பு:ஜொகூர் பகுப்பு:ஜொகூர் மாநிலத்தில் உள்ள நகரங்கள்‎
கூனியூர் முப்பிடாதி அம்மன் கோயில்
கூனியூர் முப்பிடாதி அம்மன் கோயில் தமிழ்நாட்டில் திருநெல்வேலி மாவட்டம், கூனியூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பதினைந்தாம் நூற்றாண்டைச் சேர்ந்தது.
கோயில் அமைப்பு
இக்கோயிலில் முப்பிடாதிஅம்மன் சன்னதி உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் மூன்று காலப் பூசைகள் நடக்கின்றன. [[தை மாதம்]] திருமால்பூஜை முக்கிய திருவிழாவாக நடைபெறுகிறது. புரட்டாசி மாதம் தசரா திருவிழாவாக நடைபெறுகிறது.
மேற்கோள்கள்
பகுப்பு:திருநெல்வேலி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அருளாளர் பட்டம்
அருளாளர் பட்டம் (முத்திப்பேறு பட்டம்) என்பது கிறித்தவ நம்பிக்கையைக் கடைப்பிடித்து, சிறப்பான விதத்தில் வாழ்ந்து இறந்த ஒரு மனிதர் விண்ணகத்தில் இருக்கிறார் எனவும், கடவுளிடம் இவ்வுலகில் இருப்பவர்களுக்காக பரிந்து பேசும் வல்லமை உள்ளவர் எனவும் கத்தோலிக்க திருச்சபையினால் வழங்கப்படும் அங்கீகாரம் அல்லது சடங்குமுறை ஆகும். இது கத்தோலிக்க வழக்கத்தில் முத்திப் பேறுபெற்ற பட்டம் (Beatification) என்றும் அறியப்படுகிறது. இச்சொல் Beatus என்னும் இலத்தீன் மூலத்திலிருந்து பிறந்தது. இதற்கு "பேறு பெற்றவர்" என்பது பொருள்.
புனிதர் பட்டம் வழங்குவது தொடர்பான வழக்கமான நான்கு படிகளில் இது மூன்றாவதாகும். முதல் படி "இறை ஊழியர் நிலை" எனவும், இரண்டாம் படி "வணக்கத்துக்குரிய நிலை" எனவும் அழைக்கப்படுகின்றன. ஒருவருக்கு முத்திப்பேறு பெற்ற பட்டம் வழங்கப்பட்டபின், மக்கள் அவரிடம் தனிப்பட்ட விதத்திலும், சிற்றாலயங்களிலும் (chapel) பரிந்துரை வேண்டுதல்களை முன்வைக்கலாம். ஆனால் கோவில்களிலும் (church), பேராலயங்களிலும் (basilica) அத்தகைய வேண்டுதல்களை நிகழ்த்த மறைமாவட்ட ஆயரின் அனுமதி தேவை. புனிதர் பட்டம் வழங்கப்பட்டபின் எல்லா வழிபாட்டு இடங்களிலும் அப்புனிதருக்கு வணக்கம் செலுத்தப்படலாம்.
கத்தோலிக்க நம்பிக்கையின் மீது இருக்கும் வெறுப்பால் (hatred for the faith - "odium fidei") மறைசாட்சியாக கொல்லப்பட்டு வணக்கத்திற்குரியவர் நிலையை அடைந்தவர்களுக்கு, அருளாளர் பட்டம் அளிக்கப்பட புதுமைகள் ஏதும் நிகழத் தேவை இல்லை. தமிழகத்தில் பிறந்த தேவசகாயம் பிள்ளைக்கு இது போலவே அருளாளர் பட்டம் அளிக்கப்பட்டுள்ளது குறிப்பிடத்தக்கது. ஆயினும் மறைசாட்சியாக இறக்காதவர்களுக்கு ஒரு புதுமை நிகழ்ந்தால் மட்டுமே அருளாளர் பட்டம் அளிக்கப்படும்.
thumb|left|[[அன்னை தெரேசாவுக்கு, திருத்தந்தை இரண்டாம் அருள் சின்னப்பர் அக்டோபர் 19, 2003 அன்று முத்திப்பேறு பெற்ற பட்டம் அளித்தார்]]
திருமங்கலம், சென்னை
திருமங்கலம் (Thirumangalam) சென்னை நகரின் அண்ணா நகரின் எல்லையில் அமைந்துள்ள ஓர் சுற்றுப் பகுதியாகும். திருமங்கலமும் முகப்பேரும் அண்ணா நகரின் எல்லைகளாக இருப்பினும் பெரும்பான்மையான நேரங்களில் இவை அண்ணாநகரின் பகுதிகளாகவே குறிப்பிடப்படுகின்றன. அண்ணா நகர் மற்றும் அண்ணா நகர் மேற்கின் எல்லைப்பகுதியாக துவக்கக்கால திருமங்கலம் சிற்றூர் விளங்குகிறது. இங்கு தொன்மையான திருமணியம்மன் கோவில் உள்ளது.
பகுப்பு:சென்னை சுற்றுப் பகுதிகள்
மகசுழி மகாதீசன்
மகசுழி மகாதிஸ்ஸ என்பவன் கி.மு. 76 தொடக்கம் கி.மு. 62 வரை இலங்கையின் அனுராதபுரத்தை ஆட்சி செய்த அரசன் ஆவான். இவன் தனது வளர்ப்புத் தந்தையான வலகம்பாகுவை, தனது மைத்துனனான சோரநாகன் மூலம் வெற்றி கொண்டு ஆட்சியைக் கைப்பற்றினான்.
வெளி இணைப்புக்கள்
பகுப்பு:அனுராதபுர மன்னர்கள் பகுப்பு:விசய வம்ச அரசர்கள்
கலபர்சொன்
கலபர்சொன் என்பது பிலிப்பீன்சில் அமைந்துள்ள பிராந்தியங்களுள் ஒன்றாகும். இது பிராந்தியம் IV-A எனவும் குறிப்பிடப்படுகின்றது. இது தென் தகலாகு பெருநிலம் என அனைவராலும் அறியப்படுகின்றது. 12,609,803 மக்கள் சனத்தொகையை இப்பிராந்தியம் கொண்டுள்ளது. இது ஐந்து மாகாணங்களை உள்ளடக்கியது. இம்மாகாணங்களின் பெயர்களில் இருந்தே இதற்கு கலபர்சொன் எனும் பெயர் வந்தது. இது லூசோனின் தென்மேற்குப் பகுதியில் அமைந்துள்ளது. பிலிப்பீன்சின் அதிக புகழ்பூத்த இரண்டாவது பிராந்தியம் இதுவாகும்.
மேற்கோள்கள்
பகுப்பு:லூசோன் பகுப்பு:பிலிப்பீன்சின் பிராந்தியங்கள்
சுழல்
கணிதத்திலும், கணினியியலிலும் சுழல் என்பது ஒரு பின்வரும் பண்புள்ள செயலியை வரையறை செய்யும் முறை. ஒரு செயலியின் வரையறையில் அதே செயலி பயன்படுமானல் அதை சுழல் செயலி (recursive function) என்பர். சுழலீடு, மீளீடு, தொடரீடு என்றும் குறிக்கலாம். பொதுவாக மீண்டும் மீண்டும் தம்மை மாதிரி தோற்றம் தரும் செயலாக்கத்துக்கும் சுழல் என்பர்.
கூட்டுதல்
விடை: 15
இவற்றையும் பாக்க
பகுப்பு:நிரலாக்கம்
சிவலாத்தி பொய்யாமொழியம்மன் கோயில்
சிவலாத்தி பொய்யாமொழியம்மன் கோயில் தமிழ்நாட்டில் சிவகங்கை மாவட்டம், சிவலாத்தி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:சிவகங்கை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
புனிதர் பட்டமளிப்பு
புனிதர் பட்டம் அளிக்கும் நிகழ்வு (Canonization) இறந்த ஒரு மனிதர், அங்கீகரிக்கப் பட்ட புனிதர்களின் பட்டியளில் சேர்க்கப்படும் நிகழ்வைக் குறிக்கும். புனிதர் பட்டம் அளிக்கப்படுவதால் ஒருவர் புனிதராவதில்லை. மாறாக அவர் புனிதராக கடவுளோடு இருக்கிறார் என்பதனை உலகிற்கு அறிவிக்கும் செயலேயாம்.